CELEX: C2005/006/83
Language: et
Date: 2005-01-08 00:00:00
Title: Kohtuasi T-434/04: Alex Milbert'i ja teiste 22. oktoobri 2004 hagi Euroopa Ühenduste Komisjoni vastu

8.1.2005   
            
            
               ET
            
            
               Euroopa Liidu Teataja
            
            
               C 6/42
            
         Alex Milbert'i ja teiste 22. oktoobri 2004 hagi Euroopa Ühenduste Komisjoni vastu
   (Kohtuasi T-434/04)
   (2005/C 6/83)
   Kohtumenetluse keel: prantsuse
   Alex Milbert, elukoht Hesperange (Luksemburg), Imre Czigàni, elukoht Rhode St. Genèse (Belgia), José Manuel De la Cruz González, elukoht Brüssel, Viviane Deveen, elukoht Overijse (Belgia), Mohammad Reza Fardoom, elukoht Roodt-sur-Syre (Luksemburg), Laura Gnemmi, elukoht Hünsdorf (Luksemburg), Marie-José Reinard, elukoht Bertrange (Lukemburg), Vassilios Stergiou, elukoht Kraainem (Belgia) ja Ionnis Terezakis, elukoht Brüssel, esitasid 22. oktoobril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hagejate esindajad on advokaadid Gilles Bounéou ja Frédéric Frabetti.
   Hageja palub esimese astme kohtul:
   
               —
            
            
               tühistada 2003. aasta ametialase edutamise raames edutatud ametnike nimekiri osas, milles selles ei sisaldu hagejate nimesid ning täiendavalt tühistada sellele otsusele eelnenud toimingud;
            
         
               —
            
            
               lisaks tühistada 2003. aasta edutamispunktide jagamine osas, mis puudutab hagejaid;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Hagejaid, kes on komisjoni ametnikud, ei edutatud 2003. aasta ametialase edutamise raames. Oma hagiga panevad nad kahtluse alla komisjoni poolt kasutatud süsteemi osas, milles see näeb lisaks igale ametnikule antavate teenetepunktidele ja teenistusaja punktidele ette nii “võlgnetavad” punktid, mis antakse eelneva ametialase edutamise raames edutavate ametnike nimekirjas olevatele ametnikele, keda ei edutatud, kui ka peadirektoraatide poolt antavad punktid, üleviimise eripunktid, punktid teenistuse huvides ja “apellatsioonipunktid”, mida annavad edutamiskomiteed. Hagejad väidavad, et sellise süsteemi kasutamisel ei ole komisjon läbi viinud edutamiskõlblike ametnike omaduste võrdlevat analüüsi, rikkudes nii personalieeskirjade artiklit 45 kui ka selle üldiseid rakendussätteid.
   Samal alusel väidavad hagejad, et rikuti mittediskrimineerimise, omavolikeelu, põhjendamiskohustuse, õiguspärase ootuse, “patere legem quam ipse facit”, (st kohustus tegutseda enda kehtestatud reeglitest kinni pidades) ja hoolitsemiskohustuse põhimõtteid.